יואב גלבוע

יואב סרוסי המוכר בשם העט יואב גלבוע (נולד ב-13 ביולי 1993) הוא משורר, עורך, מתרגם ומו"ל ישראלי.

== ביוגרפיה ==
סרוסי נולד בניו ג׳רזי שבארצות הברית. בגיל שנה עלה לארץ עם משפחתו, ילידי הארץ, והתחנך וגדל בראשון לציון. אמו, מיכל סרוסי, היא אשת חינוך שניהלה בית ספר יסודי בעיר, ואביו, גבי סרוסי, הוא פרופסור לאלקטרואופטיקה באוניברסיטת בן-גוריון בנגב, שימש שנים רבות כסמנכ"ל חברת אלביט מערכות והיה מועמד לתפקיד יו"ר התעשייה האווירית. גלבוע למד בגימנסיה הריאלית, ראשון לציון.

את שירותו הצבאי התחיל כלוחם בחיל הים, ובעקבות פציעה הועבר להמשך שירותו בחיל המודיעין. לאחר מבצע עמוד ענן החליט לצאת לקצונה, וסיים את שירותו כקצין מודיעין בדרגת סגן. בתקופת שירותו עסק רבות במוזיקה, ובתוך כך היה חלק מצמד האינדי־רוק הישראלי The Lonely Peters לצד יואב קורן. בשנת 2017 הוציא הצמד את אלבומם הראשון והיחיד Sentences By My Love. באותה שנה חברו הצמד למוזיקאי נעם רותם לביצוע גרסת כיסוי לשיר Shine On של הלהקה הבריטית .The House Of love

לקראת שחרורו מצה"ל הוא עבר לגור בתל אביב, שם הכיר את המשורר אמיר סומר, ואלה הפכו לחברים קרובים. חברות זאת והמגורים לבד, הובילו את גלבוע לכתוב את ספרו הראשון, ׳חודשיים׳, שמורכב מקטעי יומן ומשירים. בספר זה השתמש גלבוע לראשונה בשם העט שלו, יואב גלבוע ולא יואב סרוסי. הבחירה בשם זה נועדה לתת כבוד לסבו מצד אמו, הארכאולוג גבריאל גלבוע, שנפטר כמה שנים קודם לכן מבלי שיהיו זכרים שימשיכו לשאת את שם המשפחה. ספר זה הגיע לידיו של פרופסור גבריאל מוקד, עורך כתב העת "עכשיו", שהביע בו עניין רב. במהרה הפך גלבוע לעוזרו של מוקד. בתפקיד זה תרגם לאנגלית משיריהם של יונה וולך, יאיר הורביץ, דוד אבידן, דליה רביקוביץ ועוד. התרגומים פורסמו בגרסה האנגלית של כתב העת ׳עכשיו׳ – The Jerusalem Review. כמו כן עסק בלקטורה, הגהות, עימוד, עיצוב גרפי והנהלה שוטפת. בתקופה זאת החל לבסס את כישורי עריכת השירה שלו תחת מוקד.

בשנת 2018 יצא לאור "פרולוג", ספר שיריו השני, בהוצאת ׳עכשיו׳ ובעריכתו של מוקד, כשהמשורר רוני סומק משמש כיועץ ספרותי.

באמצעות הידע שרכש גלבוע, הוא חבר לאמיר סומר כדי להוציא לאור את ספרו הראשון. יחד ביצעו את כל שלבי הוצאת הספר, שאף אותו ערך מוקד, ולבסוף הוציאו אותו לאור תחת הוצאת "הוצאה עצמית" כמעין בדיחה פנימית על האופן שבו הספר יצא לאור. הספר זכה בפרס שרת התרבות למשוררים בתחילת דרכם<ref></ref>.

לאחר הוצאת ספר זה בחרו צמד המשוררים למסד את ההוצאה באופן רשמי. עד כה, ראו אור בהוצאתם למעלה מ־30 ספרים בסוגות שונות כמו פרוזה ומחזות, אך שירה נותרה הסוגה העיקרית שמתפרסמת בה. בין היוצרים שספריהם יצאו בהוצאה, מוטי לרנר, הלל מיטלפונקט, דורית אורגד, נבו שפיר, נעה וגנר, קמה שיר ועוד.

בשנת 2017 החל את לימודיו באוניברסיטת תל אביב בחוג ללימודים קלאסיים וסוציולוגיה, ובתוך כך למד יוונית עתיקה ולטינית. בשנת 2020 החל לפרסם מתרגומיו משפות אלה, ובתוך כך פורסם תרגומו לספר הראשון מתוך האודיסיאה להומרוס באתר "מעריב"<ref></ref>. עוד קודם לכן, בשנת 2018, תרגם לעברית את הנובלה הגותית ׳לוע המים׳ מאת בראם סטוקר.

שנה לאחר מכן יצא לאור ספרו השלישי, ׳אמת׳, בעריכתו של דוד וינפלד<ref></ref>, שבעקבותיו השתתף בפסטיבל המשוררים במטולה<ref></ref> ובפסטיבל מטר על מטר בירושלים.

החל משנת 2020 עורך גלבוע יחד עם המשורר והעורך נבו שפיר את מדור השירה של עיתון מעריב אונליין בשם ׳שירה זה לא נורא׳.

בסוף שנת 2020 הכריזה ״הוצאה עצמית - הוצאה לאור״ באתר האינטרנט שלה על הפסקה של הוצאת ספרים חדשים לאור, אולם לא הצהירה על סגירתה, והיא אכן ממשיכה בניהול ובמכירת הספרים שהוציאה לאור עד לאותה עת. לאחר מכן, בראשית שנת 2021, הקים גלבוע את הוצאת הספרים ״קתרזיס״, בניהולו הבלעדי. במהלך שנת 2021 הוציאה הוצאת קתרזיס כ-20 ספרים<ref>[https://bookscatharsis.com/product-category/שירה/ קטלוג] ההוצאה</ref>.

בשנת 2022 נשא לאישה את אביב גלבוע (כהן גנוסר). הזוג מתגורר בתל אביב.

== ספריו ==
=== שירה ===
* חודשיים, הוצאת אוריון, 2016
* פרולוג, הוצאת עכשיו, תל אביב 2018. עורך: גבריאל מוקד
* אמת, הוצאה עצמית – הוצאה לאור, 2019 עורך: דוד וינפלד

== תרגומים ==
* לוע המים (מאנגלית) מאת בראם סטוקר, הוצאה עצמית – הוצאה לאור, תל אביב, 2018
* פסיכה וקופידון (מלטינית) מאת לוקיוס אפוליוס. תל אביב, הוצאת קתרזיס, 2021.
* ארס פואטיקה (מלטינית) מאת הורטיוס. בליווי איורים של האמנית אודליה שמעוני. הוצאת קתרזיס. 2024.

==ספרים שערך==
*יתרון הביתיות, אלון ארד, 2022.
*הציור ועוד סיפורים, דורית אורגד, 2021.
*אבטיח עם זנב, לי עברון, 2023.
*יסודות שבריריים מאוד, מיטל חודורקובסקי, 2023.
*לענת הדבש, נולי עומר, 2023.
*כמו ילדים במסיבת יומולדת, נעה וגנר, 2022.
*לו, עידית ברק, 2024.
*מאדי, נעמה הכט, 2022.

== קישורים חיצוניים ==

* רז ישראלי, [https://www.israelhayom.co.il/article/540857 לגיל אין משמעות: טיפים למשורר המתחיל]. ישראל היום 8 במרץ 2018
* חגית בת-אליעזר, [http://www.yekod.co.il/שכלית-חושית_ובעלת_איכויות_רוק-סטאריות/ שכלית-חושית ובעלת איכויות רוק-סטאריות]. כתב העת יקוד. 4 בפברואר 2020
* אילן ברקוביץ' [http://www.yekum.org/2018/03/שיר-בכותרות-אילן-ברקוביץ-על-המרד-הליר/ על המרד הלירי של פרח השירה הצעיר יואב גלבוע.] יקום תרבות 29 במרץ 2018
* [https://merhav.nli.org.il/primo-explore/search?query=creator,contains,גלבוע,%20יואב&vid=NLI&lang=en_US&_ga=2.97378779.594444213.1596126187-970799951.1589202803 יואב גלבוע] באתר הספרייה הלאומית
* המדור "[https://www.maariv.co.il/yoav-gilboa/Author-26145 שירה זה לא נורא]", במעריב אונליין

משיריו:
* 
* 
* 
* 
* 
* 
* [https://library.osu.edu/projects/hebrew-lexicon/99995-files/99995019/99995019-2018/99995019-398-30.pdf 2 שירים] בעיתון 77
* "[https://103fm.maariv.co.il/programs/Media.aspx?ZrqvnVq=HKLGJM&c41t4nzVq=M להביא את ז'אנר המחזות לידי קריאה]" ראיון לאיריס קול. רדיו ללא הפסקה. 2 בדצמבר 2019.
* יואב גלבוע, [https://lyrica.org.il/blog/?p=1286 לסבל אין אלוהים]
* חגית בת-אליעזר: [http://www.yekum.org/2020/02/מיטב-השירה-העברית-של-העשור-השני-של-המאה/ מיטב השירה העברית של העשור השני של המאה ה-21 – החלק הראשון]: אהובתי נטולת הגוף מאת יואב גלבוע
* יואב גלבוע, [https://www.kefelmagazine.com/single-post/יואב-גלבוע 2 שירים.] מגזין קפל. מאי 2018
* יואב גלבוע, [https://bkiovnhroh1.com/page2732.asp רעדו אמות הסיפים]. בכיוון הרוח.

== הערות שוליים ==

קטגוריה:משוררים ישראלים
קטגוריה:ישראלים ילידי ארצות הברית
קטגוריה:עולים בשנות ה-1990
קטגוריה:בוגרי הגימנסיה הריאלית
קטגוריה:מוזיקאים ישראלים
קטגוריה:מתרגמים ישראלים
קטגוריה:בעלי טור ישראלים
קטגוריה:מו"לים ישראלים
קטגוריה:מתרגמים מיוונית לעברית
קטגוריה:מתרגמים מלטינית לעברית
קטגוריה:מתרגמים מאנגלית לעברית
קטגוריה:עורכים ספרותיים ישראלים
קטגוריה:סגל מעריב
קטגוריה:תל אביב-יפו: אישים
קטגוריה:ישראלים שנולדו ב-1993